

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 945-01/19-01/48

URBROJ: 2186-06-01/19-10

Petrijanec, 16. svibnja 2019.

Na temelju članka 35. Zakona o vlasništvu i drugim stvarnim pravima (»Narodne novine«, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 48. Zakona o lokalnoj i područnoj (regionalnoj) samoupravi (»Službeni vjesnik Varaždinske županije«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17), Općinsko vijeće Općine Petrijanec, na prijedlog općinskog načelnika, na 17. sjednici održanoj dana 16. svibnja 2019. godine, donosi

**ODLUKU**

 **o kupnji zemljišta k.č.br. 325/5 k.o. Petrijanec**

**Članak 1.**

Za potrebe uređenja i proširenja groblja u Petrijancu i moguće izgradnje parkinga, Općina Petrijanec će izvršiti otkup zemljišta od vlasnika Mužek Miljenko, Majerje, Stjepana Radića 90.

**Članak 2.**

U Odluci o kupnji zemljišta k.č.br. 325/5 k.o. Petrijanec predmet kupnje je zemljište na području Općine Petrijanec, zemljišna čestica broj 325/5, k.o. Petrijanec, upisane u zemljišnoknjižni uložak br. 1287, k.o. Petrijanec, na adresi u Petrijancu u vlasništvu: Mužek Miljenko, Majerje, Stjepana Radića 90, u cijelosti.

**Članak 3.**

Procijenjena vrijednost zemljišta sukladno Elaboratu procjene prometne vrijednosti nekretnine izrađenog od ovlaštenog procjenitelja VIP d.o.o., Tvrtka za vještačenje i projektiranje u građevinarstvu, Vladislava Vežića 10, 42000 Varaždin (izradio Zadravec Vladimir, struč.spec.ing.aedif.) za zemljište sveukupne površine 5.001 m² (oranica sa 4.444 m² i šuma sa 557 m²) ukupno iznosi 68.100,89 kuna.

Elaboratom procjene prometne vrijednosti nekretnine utvrđeno je da je predmetna čestica djelomično u građevinskoj zoni 2.199 te je procjena za m² građevinske površine 35,66 kn/m², dok je dio od 2.802 m² izvan građevinske zone i cijena iznosi 4,42 kn/m².

Potpisani vještak smatra da vrijednost predmetne katastarske čestice je potrebno umanjiti, s obzirom da je smještena na nepovoljnoj lokaciji, a koja je neposredno kraj groblja, što znatno utječe na vrijednost procjenjivane nekretnine.

Prema Uputstvu o načinu utvrđivanja građevinske vrijednosti ekspropiranih objekata, vidljivo je da se umanjenje nekretnine iskazuje u 5 stupnja, te je odabran stupanj umanjenja od 25% od strane ovlaštenog procjenitelja, te procijenjena vrijednost zemljišta iznosi 68.100,89 kuna.

**Članak 4.**

Ovom Odlukom o kupnji zemljišta k.č.br. 325/5 k.o. Petrijanec ovlašćuje se načelnik Općine Petrijanec da izvrši sve pravne radnje vezane na sklapanje kupoprodajnog ugovora i sređivanja vlasničkog stanja.

**Članak 5.**

Ova Odluka o kupnji zemljišta k.č.br. 325/5 k.o. Petrijanec stupa na snagu osmog dana od dana objave u »Službenom vjesniku Varaždinske županije«.

Predsjednik Općinskog vijeća

 mr. sc. Martin Evačić, v. r.